Aalborg Universitet har den største stigning på hele 31 procent. Lige efter ligger Syddansk Universitet med en stigning på 24 procent. I dag, lørdag, får 25.548 unge brev om, at de er kommet ind på en videregående uddannelse. Der er især store stigninger i antallet af optagne på de naturvidenskabelige og tekniske uddannelser. Det glæder videnskabsminister Charlotte Sahl-Madsen, (K). - Årets optag giver håb om, at vi vil se et bedre match mellem, hvad de unge har lyst til, og hvad virksomhederne efterspørger. Det er godt for de unge, som derved får lettere ved at finde et arbejde, og for virksomhederne, som får lettere adgang til kvalificerede medarbejdere, siger Charlotte Sahl-Madsen. Antallet af ansøgerne, som får afslag, falder i år. 7.733 (21 procent) 1. prioritetsansøgere bliver ikke optaget på et studie. For to år siden var andelen over 25 procent.

Opsummering:
Alle universiteter har i år et historisk højt optag. Det er især Aalborg og Syddansk Universitet, der opnår stor fremgang.